**Ministru kabineta rīkojuma projekta**

 **„Grozījumi Ministru kabineta 2007.gada 27.jūnija rīkojumā Nr.397**

**„Par Latvijas Republikas dalību Eiropas Savienības aģentūrās””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saskaņā ar 2011.gada 1.februāra Informācijas tehnoloģiju drošības likumu (turpmāk – IT drošības likums), Aizsardzības ministrija kā vadošā valsts pārvaldes iestāde valsts aizsardzības nozarē nodrošina Informācijas tehnoloģiju drošības incidentu novēršanas institūcijas un Nacionālās informācijas tehnoloģiju drošības padomes (turpmāk – Padomes) darbu. Saskaņā ar Ministru kabineta 2014.gada 21.janvāra rīkojumu Nr.40 „Par pamatnostādnēm „Latvijas kiberdrošības stratēģija 2014.-2018.gadam”” apstiprināto pamatnostādņu „Latvijas kiberdrošības stratēģija 2014.-2018.gadam” 4.1.apakšnodaļā noteikto, Aizsardzības ministrija koordinē informācijas tehnoloģiju drošības un aizsardzības politikas veidošanu un īstenošanu, kā arī līdzdarbojas starptautiskās sadarbības nodrošināšanā.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2007.gada 27.jūnija rīkojuma Nr.397 „Par Latvijas Republikas dalību Eiropas Savienības aģentūrās” (turpmāk – rīkojums) 1.8.5.apakšpunktu Satiksmes ministrija ir noteikta kā atbildīgā institūcija pārstāvju pilnvarošanai dalībai Eiropas Tīkla un informācijas drošības aģentūrā (turpmāk – aģentūrā). Līdz ar vadošās valsts pārvaldes iestādes informācijas tehnoloģiju drošības un aizsardzības politikas jautājumos maiņu no Satiksmes ministrijas uz Aizsardzības ministriju, un, lai nacionālie plānošanas dokumenti un aktivitātes tiktu organizēti saskaņā ar informācijas tehnoloģiju drošības pārvaldības procesiem Eiropas Savienībā, nepieciešama Aizsardzības ministrijas pārstāvju dalība aģentūrā. Izstrādātais projekts paredz papildināt rīkojumu ar jaunu 1.1.4.apakšpunktu, nosakot Aizsardzības ministriju kā atbildīgo institūciju, un attiecīgi svītrojot spēkā esošo rīkojuma 1.8.5.apakšpunktu.Rīkojuma 2.punkts nosaka pienākumu par aģentūras aktivitātēm regulāri informēt Reģionālās attīstības un pašvaldību lietu ministriju, taču, ņemot vērā kiberdrošības jautājumu komplekso būtību un to, ka tie aptver ļoti daudzu ministriju atbildības sfēras – sākot no izglītības, sabiedrības izpratnes līdz infrastruktūras un datu drošībai, – izstrādātajā projektā ir paredzēts noteikt par pienākumu informēt Padomi, kuras sastāvā ir 9 ministriju un 8 citu valsts institūciju pārstāvji, ar kuriem tiek koordinēta valsts kiberdrošības politika. IT drošības likums nosaka, ka Padome ir izveidota, lai koordinētu ar informācijas tehnoloģiju drošību saistītās politikas izstrādi, kā arī attiecīgu uzdevumu un pasākumu plānošanu un īstenošanu. |
| 3. | Projekta izstrādē iesaistītās institūcijas | Aizsardzības ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Aizsardzības ministrijas Nacionālās kiberdrošības politikas koordinācijas nodaļa.  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts neparedz izmaiņas administratīvajās izmaksās. |
| 4. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2013.gada 21.maija Regula (ES) par Eiropas Savienības Tīklu un informācijas drošības aģentūru (ENISA) un ar ko atceļ Regulu (EK) Nr.460/2004. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neparedz izmaiņas esošajās pārvaldes funkcijās un institucionālajā struktūrā. Projekta izpildi nodrošinās Aizsardzības ministrijas Nacionālās kiberdrošības politikas koordinācijas nodaļa.  |
| 3. | Cita informācija | Nav. |

Anotācijas III, IV, VI sadaļa – projekts šīs jomas neskar.

Aizsardzības ministrs R.Vējonis

Valsts sekretārs J.Sārts

521

E.Neimane, 67335353

Elina.Neimane@mod.gov.lv